stanford-oval/wikipedia huggingface dataset:
106 eaa.

| --- | --- |
Vuosisadat: 200-luku eaa. · 100-luku eaa. · Ensimmäinen vuosisata eaa.
Vuosikymmenet: 200-luku eaa. · 190-luku eaa. · 180-luku eaa. · 170-luku eaa. · 160-luku eaa. · 150-luku eaa. · 140-luku eaa. · 130-luku eaa. · 120-luku eaa. · 110-luku eaa. · 100-luku eaa. · 90-luku eaa.
Vuodet: 200 eaa. · 199 eaa. · 198 eaa. · 197 eaa. · 196 eaa. · 195 eaa. · 194 eaa. · 193 eaa. · 192 eaa. · 191 eaa. · 190 eaa. · 189 eaa. · 188 eaa. · 187 eaa. · 186 eaa. · 185 eaa. · 184 eaa. · 183 eaa. · 182 eaa. · 181 eaa. · 180 eaa. · 179 eaa. · 178 eaa. · 177 eaa. · 176 eaa. · 175 eaa. · 174 eaa. · 173 eaa. · 172 eaa. · 171 eaa. · 170 eaa. · 169 eaa. · 168 eaa. · 167 eaa. · 166 eaa. · 165 eaa. · 164 eaa. · 163 eaa. · 162 eaa. · 161 eaa. · 160 eaa. · 159 eaa. · 158 eaa. · 157 eaa. · 156 eaa. · 155 eaa. · 154 eaa. · 153 eaa. · 152 eaa. · 151 eaa. · 150 eaa. · 149 eaa. · 148 eaa. · 147 eaa. · 146 eaa. · 145 eaa. · 144 eaa. · 143 eaa. · 142 eaa. · 141 eaa. · 140 eaa. · 139 eaa. · 138 eaa. · 137 eaa. · 136 eaa. · 135 eaa. · 134 eaa. · 133 eaa. · 132 eaa. · 131 eaa. · 130 eaa. · 129 eaa. · 128 eaa. · 127 eaa. · 126 eaa. · 125 eaa. · 124 eaa. · 123 eaa. · 122 eaa. · 121 eaa. · 120 eaa. · 119 eaa. · 118 eaa. · 117 eaa. · 116 eaa. · 115 eaa. · 114 eaa. · 113 eaa. · 112 eaa. · 111 eaa. · 110 eaa. · 109 eaa. · 108 eaa. · 107 eaa. · 106 eaa. · 105 eaa. · 104 eaa. · 103 eaa. · 102 eaa. · 101 eaa. · 100 eaa. · 99 eaa.
Syntyneitä

3. tammikuuta - Cicero, roomalainen poliitikko, puhuja, filosofi ja kirjailija
Alexandre Dumas (vanhempi)

| Alexandre Dumas |
| --- | --- |
 Dumas vuonna 1855
Henkilötiedot
Syntynyt: 24. heinäkuuta 1802 Villers-Cotterêts, Ranska
Kuollut: 5. joulukuuta 1870 (68 vuotta) Puys, Seine-Maritime, Ranska
Kirjailija
Äidinkieli: ranska
Tuotannon kieli: ranska
Tyylilajit:  romantiikka ja historiallinen fiktio
Pääteokset:  Kolme muskettisoturia Monte-Criston kreivi
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alexandre Dumas vanhempi, koko nimeltään Dumas Davy de la Pailleterie (24. heinäkuuta 1802 Villers-Cotterêts, Ranska – 5. joulukuuta 1870 Puys, Seine-Maritime, Ranska), oli romantiikan ajan ranskalainen romaanikirjailija. Hänen kuuluisimmat teoksensa ovat Kolme muskettisoturia ja Monte-Criston kreivi.
Suku ja lapsuus

Alexandre Dumas syntyi Villers-Cotterêts'ssa, Aisnessa, lähellä Pariisia. Hän oli markiisi Antoine-Alexandre Davy de la Pailleterien lapsenlapsi. Dumas’n isoisä asui Santo Domingon siirtokunnassa (nykyään Dominikaaninen tasavalta mutta ennen osa Haitia) plantaasilla ja sai lapsia mustan orjansa Marie-Céssette Dumas’n kanssa. Vuonna 1762 Marie-Céssette synnytti pojan, Thomas-Alexandren, ja kuoli pian sen jälkeen.
Kun markiisi ja hänen nuori poikansa vuonna 1780 palasivat Normandiaan, orjuus oli yhä voimassa. Niinpä poika joutui kärsimään siitä, että oli puoliksi musta. Vuonna 1786 Thomas-Alexandre liittyi Ranskan armeijaan mutta aristokraattisen sukunsa mainetta suojellakseen värväytyi äitinsä tyttönimellä. Ranskan suuren vallankumouksen seurauksena markiisi menetti omaisuutensa, mutta hänen poikansa Thomas-Alexandre Dumas kunnostautui kyvykkäänä ja rohkeana sotilaana Napoleon Bonaparten armeijassa.
Thomas-Alexandre Dumas meni naimisiin Marie-Louise Elizabeth Labouret’n kanssa vuonna 1792, ja heti seuraavana vuonna hänet ylennettiin kenraaliksi. Kenraali Dumas seurasi Napoleonia tämän sotaretkillä, muun muassa Egyptissä. Heidän välinsä kuitenkin viilenivät, ja kenraali joutui epäsuosioon.
Vuonna 1802 Marie-Louise synnytti heidän poikansa Alexandre Dumas’n, josta tuli sittemmin Ranskan taloudellisesti menestyksekkäin kirjailija. Kenraali Dumas kuoli vuonna 1806 sotavankeuden heikentämänä. Alexandre oli silloin vain neljävuotias, ja hänen äitinsä jäi lähes köyhtyneenä kasvattamaan yksin poikaa vaikeissa olosuhteissa. Eläkettä hän ei saanut Napoleonin epäsuosion vuoksi.
Äiti ja sisar opettivat Alexandrea kotona, mutta tämä ei ollut opiskelusta kovin innostunut. Sen sijaan Alexandre rakasti kirjoja: hän luki kaiken, mitä käsiinsä sai. Äiti kertoi hänelle myös tarinoita isän urheista sotilasteoista Napoleonin kunnian vuosien aikana. Tarinat ruokkivat Alexandren vilkasta mielikuvitusta seikkailuineen ja sankareineen.
Vaikka Dumas’n perhe oli köyhä, heillä oli yhä isän ansiokas maine ja aristokraattisia suhteita. Monarkian palauttamisen jälkeen 20-vuotias Alexandre Dumas muuttikin Pariisiin, jossa hän pääsi kirjuriksi Palais-Royaliin vaikutusvaltaisen Orléansin herttuan kansliaan.
Kuolemanjälkeinen kunnianosoitus

Alexandre Dumas haudattiin seudulle, jossa hän oli syntynyt. Hänen jäännöksensä olivat Villers-Cotterêts'n hautausmaalla 30. marraskuuta 2002 saakka. Ranskan presidentin Jacques Chiracin käskystä Dumas’n ruumis kaivettiin ylös. Televisioidussa seremoniassa Dumas’n uusi arkku kuljetettiin juhlallisessa paraatissa Pariisin Panthéoniin, suureen mausoleumiin, johon Ranskan kuuluisia henkilöitä on haudattu. Arkku oli verhottu sinisellä samettikankaalla, ja sen sivuilla oli neljä muskettisotureiksi (Athos, Porthos, Aramis ja D’Artagnan) pukeutunutta miestä.
Seremoniaa seuranneessa haastattelussa presidentti Chirac tunnusti, että rasismia Dumas’ta kohtaan oli ollut. Hän sanoi myös, että vääryydet oli nyt korjattu, kun Alexandre Dumas oli asetettu kirjailijakollegojensa Victor Hugon ja Voltairen rinnalle.
Kunnianosoituksen kautta tunnustettiin, että vaikka Ranskassa oli syntynyt monia suuria kirjailijoita, kukaan ei ole ollut yhtä luettu kuin Alexandre Dumas. Hänen tarinoitaan on käännetty lähes sadalle kielelle, ja ne ovat inspiroineet yli 200 elokuvaa.
Pariisin ulkopuolella sijaitseva Alexandre Dumas’n koti Château de Monte-Cristo on restauroitu ja avoinna yleisölle.
Dumas’n suomennetut teokset > Muskettisoturisarja

Kolme muskettisoturia 1–2 (Gummerus 1889; myös nimellä Kolmikko muskettisoturia, Alfred Kordelin 1895–1896)
Myladyn poika eli kaksikymmentä vuotta jälkeenpäin (Alfred Kordelin 1896-1897; myös nimellä Muskettisoturit seikkailevat jälleen , Karisto 1989)
Muskettisoturit palaavat (Karisto 1969)
Muskettisoturit juonittelevat (Karisto 1969)
Muskettisoturit taistelevat (Karisto 1969)
Muskettisoturit pakenevat (Karisto 1969)
Muskettisoturit voittavat (Karisto 1969)
Bragelonnen varakreivi eli muskettisoturien viimeiset urotyöt (Karisto 1916)
Portoksen poika eli Aramiksen kuolema (Karisto 1935; myös nimellä Viimeinen muskettisoturi, Karisto 1994)
Dumas’n suomennetut teokset > Monte-Cristo

Monte-Criston kreivi , alkuteos ranskaksi Le Comte de Monte-Cristo 1844
Suomennettu moneen kertaan: Johan Arvid Saivo, Satakunnan kirjakauppa 1892, Jalmari Finne 1912, Kaarlo Kurko 1946, Marjatta Salonen ja Eeva-Liisa Sallinen ja lyhentäen suomentanut Lauri Hirvensalo 1945
Dumas’n suomennetut teokset > Muita teoksia

(Osa teoksista saattaa olla useampaan kertaan listassa, sillä teoksia on julkaistu useilla nimillä ja monenlaisina versioina.)
Cellamaren salaliitto (Karisto 1934)
Georges (Laatukäännös JAS 2019)
Herttuattaren rakkaus (Gummerus 1949)
Historialliset romaanit 1: Lääkärin muistelmia (Karisto 1917)
Historialliset romaanit 2: Josef Balsamo (Karisto 1917)
Historialliset romaanit 3: Neiti de Taverney (Karisto 1917)
Historialliset romaanit 4: Rouva de la Motte (Karisto 1917)
Historialliset romaanit 5: Kuningattaren kaulanauha (Karisto 1917)
Historialliset romaanit 6: Bastiljin valloitus (Karisto 1918)
Historialliset romaanit 7: Romaani Ranskan vallankumouksesta; Ange Pitou (Karisto 1918)
Historialliset romaanit 8: Kreivitär de Charny (Karisto 1924)
Historialliset romaanit 9: Salaliittolaiset (Karisto 1924)
Historialliset romaanit 10: Pakolaiskuningas (Karisto 1924)
Historialliset romaanit 11: Kansanmies (Karisto 1925)
Historialliset romaanit 12: Marseljeesi (Karisto 1926)
Historialliset romaanit 13: Templen vangit (Karisto, 1927)
Historialliset romaanit 14: Maison-Rougen ritari (Karisto, 1927)
Historialliset romaanit 15: Hirmuhallitus (Karisto, 1927)
Kaksi Dianaa (Nide 1956)
Kaksoisolento (Karisto 1950)
Kapteeni Pamfilius (Karisto 1936)
Keisari ja orjatyttö (Nide 1952)
Kerjäläismunkki (Karisto 1931; myös nimellä Narri ja munkki, Karisto 1966)
Kertomus Wilhelmi Tellistä ja Sveitsinmaan vapauttamisesta (1849)
Kirjekyyhkynen (Karisto 1916)
Kohtalokumppanukset (Karisto 1951)
Korsikan veljekset (Suomalais-amerikkalainen kustannusyhtiö 1901)
Kosto (Les quarante-cinq 4/4, Karisto 1933)
Kreivin poika ja kuninkaan tytär (Karisto 1950)
Kreivitär de Monsorau 1–2 (Clouberg ja K. 1897–1898)
Kuningatar Margot 1–2 (J. Holt 1897)
Kuningatar Margot (La reine Margot 2/3, Karisto 1966)
Kuninkaan narri (Les quarante-cinq 2/4, Karisto 1933)
Kuollut maailmalta (Karisto 1921)
Kyyhkyspalkinto (Otto Andersin 1916)
Lääkärin muistelmia 1: Joseph Balsamo 1–2 (Otto Andersin 1896)
Lääkärin muistelmia 2: Cagliostro, Joseph Balsamon jatkoa (Otto Andersin 1896)
Maison Rougen ritari (Suomentaja 1901)
Méridorin kaunotar (La dame de Monsoreau 1/4, Karisto 1931)
Mestari Aadam Kalabrialainen (Karisto 1916)
Molemmat Dianat (M. Lindroth 1897–1898)
Monsoreaun kreivitär 1–2 (Otto Andersin’in kustannusliike 1912–1914)
Morsiuspuku (Otava 1913)
Musta tulpaani 1–2 (WSOY 1913)
Narri ja munkki (La dame de Monsoreau 2/4, Karisto 1966)
Neljäkymmentäviisi... (Les quarante-cinq 1/4, Karisto 1933)
Pariisin verihäät (La reine Margot 1/3, Karisto 1966)
Punainen kardinaali (Fennia 1948; myös nimellä Punainen sfinksi, Gummerus 1948)
Pyhä liiga (La dame de Monsoreau 3/4, Karisto 1931)
Pärttylin-yö (Karisto 1929)
Rakkaus voittaa (Chevalier d’Harmental 3/3, Karisto 1966)
Rakkaus voittaa kaikki (Karisto 1934)
Ritari D'Harmental (Chevalier d’Harmental 1/3, Karisto 1934)
Ritari peloton (La dame de Monsoreau 1/4, Karisto 1931)
Salaliitto (Chevalier d’Harmental 2/3, Karisto 1966)
Sankarin saavutus (Karisto 1951)
Vedenpaisumus (Les quarante-cinq 3/4, Karisto 1933)
Velisurmaajat (La reine Margot 3/3, Karisto 1930)
Aiheesta muualla

Kuvia tai muita tiedostoja aiheesta Alexandre Dumas (vanhempi) Wikimedia Commonsissa
Vapaasti ladattavia Alexandre Dumas’n e-kirjoja Project Gutenbergiltä ja Projekti Lönnrotilta.
Alexandre Dumas -nettisivu; kattava lähde Dumas’n teoksista ja muusta. (ranskaksi, englanniksi)
IntraText: Dumas (englanniksi)
Parkkinen, Jukka: Kolme muskettisoturia on kumppanuuden korkeaveisu. Turun Sanomat 7.3. 1999.
Château de Monte-Cristo
Vincent (nimi)

| Vincent |
| --- | --- |
Nimipäivä:   
– suomenkielinen:  –
– ruotsinkielinen:  3. toukokuuta
– ortodoksinen:  –
Muunnelmia:  Vinsent, Vinsentti
Vastineita eri kielissä:  Vincenc, Vicente, Vincente, Vinzenz, Vincenzo, Wicenty
Nimen alkuperä:  vicere-sana
Infobox OKNimi-testi OK: 
Vincent on miehen etunimi.
Vincent tulee latinan sanasta vicere, joka tarkoittaa 'voittajaa'.
Suomenkielisessä almanakassa nimi oli vuosina 1706–1907 muodossa Vincentius. Vuonna 2010 Vincent otettiin Suomen ruotsinkieliseen nimipäiväkalenteriin, jonka mukaan Vincentin nimipäivä on 3. toukokuuta.
Suomessa nimi tunnettiin jo keskiajalla; vuoden 1488 Missale Aboensessa nimi on mainittu muodossa Vincencius.
Vuoden 2019 loppuun mennessä Vincent on Suomessa Digi- ja väestötietoviraston tietojen mukaan annettu noin 1630 miehelle ja muutamalle naiselle.
Vincent taiteilijanimenä

St. Vincent, oik. Anne Erin Clark, yhdysvaltalainen muusikko, laulaja-lauluntekijä ja multi-instrumentalisti
Kuvitteellisia Vincentejä

Vincent, Tim Burtonin samannimisen elokuvan päähenkilö
Vincent, tv-sarjassa Lost
Vincent Crabbe, J. K. Rowlingin kirjasarjassa Harry Potter
Vincent Mancini-Corleone, Francis Ford Coppolan elokuvassa Kummisetä III
Vincent Vega, Quentin Tarantinon elokuvassa Pulp Fiction
Muita Vincentejä

HMS St. Vincent, neljä Ison-Britannian merivoimien alusta ja kolme maatukikohtaa
Aiheesta muualla

Kuvia tai muita tiedostoja aiheesta Vincent (nimi) Wikimedia Commonsissa
Yksi (EP)

| Yksi Mokoma |
| --- | --- | --- |

EP-levyn tiedot
 Julkaistu: 8. marraskuuta 2013
 Formaatti: CD
 Tyylilaji: thrash metal
 Kesto: 18.52
 Levy-yhtiö: Sakara
Listasijoitukset
  Suomen virallinen singlelista: 1.
Mokoman muut julkaisut
| 180 astetta 2012 | Yksi 2013 | Elävien kirjoihin 2015 |
Yksi on metalliyhtye Mokoman neljäs EP-levy, joka julkaistiin 8. marraskuuta 2013. EP sisältää kaksi uutta kappaletta, joista toinen on uudelleen sovitettu kappale albumin Varjopuoli kappaleesta "Sydän paikallaan", sekä yhtyeiden CMX ja YUP lainakappaleet. Äänite sisältää myös täysmittaisen keikan yhtyeen Sakara Recordsin 10-vuotisjuhlista Tampereen Pakkahuoneelta. Albumin nimikkokappale "Yksi" on nauhoitettu edellisen studioalbumin 180 astetta äänityksissä.
Albumi nousi Suomen virallisen singlelistan sijalle 1.
Kappaleet

Yksi – 3.18
Lintu – 2.13  (CMX-cover)
Sydän paikallaan – 3.28  (sähköinen versio)
Helpompi hengittää – 4.08
He lensivät öisin – 5.44  (YUP-cover)
Kappaleet > DVD

Illan henki
Haudan takaa
Valapatto
Sydänjuuret
Tämän maailman ruhtinaan hovi
Hei hei heinäkuu
Punamultaa
Valkoista kohinaa
Väsynyt Atlas
Marras
Paha arkkitehti
Pahaa verta
Kasvot kohti itää
Kuollut, kuolleempi, kuollein
Uskalla elää
Punainen kukko
Kokoonpano

Marko Annala – laulu
Kuisma Aalto – kitara, taustalaulu
Tuomo Saikkonen – kitara, taustalaulu
Santtu Hämäläinen – bassokitara
Janne Hyrkäs – rummut
Arvostelut

Imperiumi.net:
Kaaoszine.fi:
Rumba:
Aiheesta muualla

Yksi (EP) Discogsissa. (englanniksi)
Albumi Yksi (EP) Encyclopaedia Metallum -sivustolla (englanniksi)
Mokoma
| --- | --- |
Studioalbumit:   Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:   Punainen kukko  Viides vuodenaika  Juurta jaksain  Yksi 
Singlet:   ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:   DVD ("Mäntit tien päällä")  Sakara Tour 2006
Arabiemiraatit kesäolympialaisissa 2012

Arabiemiraatit  osallistui Lontoossa järjestettyihin vuoden 2012 olympialaisiin. Lontoossa maa osallistui kahdeksatta kertaa olympialaisiin.
Arabiemiraatit lähetti Lontooseen suurimman olympiajoukkueensa: 24 miestä ja kaksi naista jotka osallistuvat kuuteen eri urheilulajiin. Jalkapallo kesäolympialaisissa 2012 – miesten turnaus oli ainoa joukkuelaji johon maa sai lähetettyä edustusjoukkueen. Tämä oli myös maan miesten debyyttiottelu olympiajalkapallossa. Arabiemiraatit debytoi myös miesten painonnostossa kun maata edustava Saeed Al Maktoum osallistui painonnostoon.  Saeed toimi myös maan lipunkantajana olympialaisten avajaisissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: United Arab Emirates at the 2012 Summer Olympics
André Martins

André Martins -nimisiä henkilöitä:
André Filipe Saraiva Martins, jalkapalloilija (s. 1987)
André Filipe Franco Martins, jalkapallomaalivahti (s. 1989)
André Renato Soares Martins, jalkapalloilija (s. 1990)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”André Martins”, voi hakea sivunnimihaulla, laajalla sivunnimihaulla tai tekstihaulla.
André Marceau

André Marceau

André Marceau (s. 5. toukokuuta 1946 Cérons) on ranskalainen roomalaiskatolinen piispa. Hänet vihittiin papiksi Bordeaux'n arkkihiippakuntaan 25. maaliskuuta 1972 ja nimitettiin Perpignan-Elnen hiippakunnan piispaksi 13. tammikuuta 2004. Piispaksi vihkiminen seurasi 7. maaliskuuta. Pääkonsekraattorina toimi Jean-Pierre Bernard Ricard, jota avustivat Guy Thomazeau ja André Louis Fort.
Arabiemiraattien alle 20-vuotiaiden jääkiekkomaajoukkue

Yhdistyneiden arabiemiraattien alle 20-vuotiaiden jääkiekkomaajoukkue edustaa Yhdistyneitä arabiemiraatteja kansainvälisissä alle 20-vuotiaiden jääkiekko-otteluissa. Joukkue on osallistunut Kansainvälisen jääkiekkoliiton IIHF:n järjestämään Challenge Cup of Asian alle 20-vuotiaiden turnaukseen vuosina 2018 ja 2019. Vuonna 2018 joukkue sijoittui pronssille ja vuonna 2019 neljänneksi, eli viimeiseksi. Kaudella 2021–2022 maajoukkue eteni Aasian ja Oseanian -mestaruuskisojen pronssiotteluun, mutta koki tappion.
André Martins (jalkapalloilija, 1987)

André Filipe Saraiva Martins (s. 26. maaliskuuta 1987 Ferreira do Alentejo, Portugali) on portugalilainen jalkapalloilija, pelipaikaltaan hyökkääjä.
Martins edusti juniorina Desportivo Bejaa, Belenensesiä ja Navalia, jossa nousi edustusjoukkueeseen kaudeksi 2006–2007. Vuoden kuluttua hän siirtyi englantilaisen Fulhamin organisaatioon, muttei onnistunut nousemaan edustusjoukkueeseen, vaan siirtyi seuraavana kesänä bulgarialaiseen Vidima-Rakovskiin. Sittemmin Martins on edustanut myös venezuelalaista Caracas FC:tä (2009), bolivialaista Bolívaria (2009–2010), suomalaista IFK Mariehamnia (lainalla 2010) ja ruotsalaista Syrianskaa. Hän pelasi IFK Mariehamnissa yhden Veikkausliigan ottelun: 0–3-tappioon päättyneen vierasottelun Honkaa vastaan 1. toukokuuta 2010.
Martins pelasi Portugalin alle 18-, alle 19- ja alle 20-vuotiaiden maajoukkueissa yhteensä 51 ottelua, joissa hän teki 16 maalia.
1067

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

Eudokia Makrembolitissa nousi Bysantin keisarikunnan valtaistuimelle
Lontoon Towerin rakentaminen alkoi.
Olav Kyrre ja Maunu Haraldinpoika ryhtyivät Norjan yhteishallitsijoiksi.
Legendan mukaan Wartburgin linnan rakentaminen alkoi.
Winchesterin linnan rakentaminen alkoi.
Orša mainittiin ensimmäistä kertaa kronikoissa.
Kuolleita

25. tammikuuta - Kiinan keisari Yingzong (s. 1032)
Konstantinos X Dukas, bysantin keisari
ZeniMax Media

| ZeniMax Media |
| --- | --- |

Toimitusjohtaja:  Robert A. Altman
Kotipaikka:  Yhdysvallat
Emoyhtiö:  Microsoft (2021–)
Kotisivu:  www.zenimax.com
Infobox OKVirheellinen NIMI-arvo: 
ZeniMax Media on yhdysvaltalainen mediayhtiö, jolla on videopelejä julkaisevia ja kehittäviä tytäryhtiöitä.
John Carmack haastoi ZeniMaxin oikeuteen maksamattomasta osasta id Softwaren kauppasummasta.
Yhtiö haastoi Oculus VR:n oikeuteen väittäen sen teknologiaa käytettävän Samsung VR -virtuaalitodellisuuslaseissa. Oculus määrättiin maksamaan 500 miljoonaa dollaria salassapitosopimuksen ja tekijänoikeuden rikkomisesta.
Syyskuussa 2020 Microsoft ilmoitti ZeniMax Median ostamisesta 7,5 miljardin dollarin hinnalla. Kauppa tapahtui maaliskuussa 2021. Xboxin johtaja Phil Spencer sanoi lausunnossaan, että jotkut tulevat Bethesdan pelit tulevat olemaan yksinoikeudella Windowsille ja Xboxille.
Studiot

Yhtiön studioita ovat:
Bethesda Game Studios
ZeniMax Online Studios
id Software
Arkane Studios
Machine Games
Tango Gameworks
BattleCry Studios
Escalation Studios
Aiheesta muualla

Profiili MobyGamesissä (englanniksi)
Viralliset kotisivut (englanniksi)
Anandiben Patel

| Anandiben Patel |
| --- | --- |

Uttar Pradeshin kuvernööri
 29. heinäkuuta 2019 –  
Edeltäjä:  Ram Naik
Madhya Pradeshin kuvernööri
 23. tammikuuta 2018 – 28. heinäkuuta 2019  
Edeltäjä:  Om Prakash Kohli
Seuraaja:  Lalji Tandon
Chhattisgarhin kuvernööri
 15. elokuuta 2018 – 28. heinäkuuta 2019  
Edeltäjä:  Balram Das Tandon
Seuraaja:  Anusuiya Uikey
Gujaratin 15. pääministeri
 22. toukokuuta 2014 – 7. elokuuta 2016  
Edeltäjä:  Narendra Modi
Seuraaja:  Vijay Rupani
Henkilötiedot
Syntynyt: 21. marraskuuta 1941 (ikä 82) Kharod, Gujarat, Brittiläinen Intia
Tiedot
Puolue:  Intian kansanpuolue
Anandiben Patel (s. 21. marraskuuta 1941) on intialainen poliitikko, joka toimi Gujaratin ensimmäisenä naispääministerinä vuosina 2014–2016. Ennen uraansa osavaltion johdossa hän oli Gujaratin osavaltiohallituksessa ministerinä vuodesta 1998 alkaen. Lopetettuaan uransa Gujaratin pääministerinä hän on toiminut Madhya Pradeshin ja Chhattisgarhin kuvernöörinä vuonna 2018, kunnes hänet siirrettiin Uttar Pradeshin kuvernööriksi vuonna 2019.
Patel oli opettaja ennen poliittista uraansa. Intian kansanpuolueen sisällä häneen alettiin kiinnittää huomiota vuonna 1987, jolloin hän sai useita kunnianosoituksia pelastettuaan kaksi oppilasta hukkumiselta. Eniten hänen päätökseensä liittyä kansanpuolueeseen vaikutti hänen aviomiehensä, joka oli jo ennestään kansanpuolueen poliitikko. Intian parlamentin ylähuoneessa hän toimi vuosina 1994–1998 kunnes päätti siirtyä Gujaratin politiikkaan.
Erotessaan Gujaratin pääministerin virasta, vuonna 2016, hän perusteli päätöstään 75-vuoden iällään, mutta poliittisten kommentaattoreiden keskuudessa asiasta on noussut epäilyksiä. Eron on epäilty liittyneen osavaltion kastimellakoihin, joita Patel ei kyennyt hillitsemään.
Aiheesta muualla

Kuvia tai muita tiedostoja aiheesta Anandiben Patel Wikimedia Commonsissa
Antti Pertovaara

Antti Yrjö Pertovaara (s. 17. toukokuuta 1953 Helsinki) on suomalainen lääkäri ja professori. Pertovaara ollut vuodesta 2004 lähtien Helsingin yliopiston fysiologian professori. Hän on toiminut myös Turun yliopiston fysiologian professorina.
Pertovaara valmistui lääketieteen lisensiaatiksi Helsingin yliopistosta vuonna 1978 ja väitteli siellä lääketieteen ja kirurgian tohtoriksi vuonna 1982.
Pertovaara oli vuosina 1978–1991 Helsingin yliopiston assistentti, apulaisopettaja ja vt. apulaisprofessori, vuosina 1986–1987 Michiganin yliopiston vieraileva tutkija, vuosina 1991–2004 Suomen akatemian vanhempi tutkija, varttunut tieteenharjoittaja, vuosina 1991–1992 Heidelbergin yliopiston ja vuosina 2001–2002 Harvardin yliopiston vieraileva tutkija.
Pertovaara on ollut useiden tieteellisten sarjojen toimitusneuvoja ja tieteellisten seurojen hallituksien jäsen. Hän on julkaissut yli 200 tieteellistä artikkelia neurofysiologian alalta. Hän on ollut vuodesta 1984 Helsingin yliopiston ja vuodesta 2010 Turun yliopiston fysiologian dosentti.
Antti Pertovaaran puoliso on Tampereen yliopiston fysiologian professori Synnöve Carlson, ja heillä on neljä lasta.
Aiheesta muualla

Antti Pertovaara. Helsingin yliopisto.